- Hindi News
- National
- धरने के टैंट का 1.58 लाख रुपये चुकाया किराया, दो लाख में खुद का सामान खरीदा
धरने के टैंट का 1.58 लाख रुपये चुकाया किराया, दो लाख में खुद का सामान खरीदा
रामायणमें रेलवे ट्रैक के पास चल रहे अखिल भारतीय जाट आरक्षण संघर्ष समिति मलिक गुट के धरने को सोमवार को 39 दिन पूरे हो गए। धरना अभी कितने दिन चलेगा, इसकी जानकारी समिति के पदाधिकारियों को भी नहीं है। मगर धरनास्थल पर टैंट, गद्दों, साउंड तंबू आदि का किराया लगातार बढ़ रहा है। समिति इसके लिए अभी 1.58 लाख रुपए किराये के रूप में भुगतान कर चुकी है। हालात को देखते हुए समिति ने अपना सामान खरीदने का फैसला किया। सोमवार को दो लाख रुपये की कीमत का अपना सामान खरीद लिया गया। सामान धरनास्थल पर पहुंच गया।
समिति द्वारा सात मांगों को लेकर धरने की शुरूआत 29 जनवरी को की गई थी। धरना स्थल पर शुरूआत में टैंट कम क्षेत्र में था। लेकिन समय बीतने के साथ साथ दिन में गर्मी होने के चलते धरने पर टैंट भी पूरे क्षेत्र में लगवाने पड़े। समिति अब तक धरने पर लगे टैंट अन्य सामान जैसे गद्दे, मेज, कुर्सी का अभी तक का 1 लाख 58 हजार रुपये का किराया दे चुकी है। समिति को नहीं पता कि धरना अभी और कितना लंबा चलेगा। इसलिए समिति ने अपना ही टैंट का सामान खरीद लिया है। समिति ने दो लाख रुपये की लागत से टैंट की गुलाबी रंग की 70 सीलिंग, लोहे के पाइप, 100 गद्दे, 20 प्लास्टिक की कुर्सियां खरीद ली हैं। धरने पर कुछ क्षेत्र में नई सीलिंग बांधी गई। मंगलवार तक धरने पर टैंट का नया खरीदा सामान लगा लिया जाएगा। किराए पर लिया टैंट का सामान टैंट मालिक को वापिस दे दिया जाएगा। बता दें समिति को प्रतिदिन हजारों रुपये का चंदा मिल रहा है।अखिल भारतीय जाट आरक्षण संघर्ष समिति मलिक गुट जिलाध्यक्ष कृष्ण किरमारा ने कहा कि टैंट का हम अभी तक 1 लाख 58 हजार रुपये का किराया दे चुके हैं। धरना लंबा चलने के आसार हैं। धरने के बाद स्वामीनाथन आयोग किसान भाइयों की लड़ाई के लिए भी धरने चलाने हैं। इसलिए टैंट का सामान खरीदने का निर्णय लिया है। हम साउंड का भी अपना सामान खरीदेंगे। वहीं धरनास्थल पर एक चबूतरा बनाने का विचार कर रहे हैं। ताकि कभी जगह की जरूरत हो तो यह जगह उपयोग हो जाए।
अखिल भारतीय जाट आरक्षण संघर्ष समिति द्वारा नए गद्दे, पोल, सिलिंग आदि की खरीद की गई है।
tgl_Latn sot_Latn hin_Deva hin_Deva hin_Deva hin_Deva hin_Deva